Slepenais izlūkošanas dienests

Slepenais izlūkošanas dienests (, saīsināti SIS), zināms arī kā MI6, ir Apvienotās Karalistes izlūkdienests, kas pakļaujas Apvienotās Karalistes valdībai.

 Struktūra un misija 
SIS galvenā misija ir Apvienotās Karalistes ārvalstu izlūkdatu vākšana. Tā sniedz valdībai svarīgu izlūkošanas informāciju par ārvalstu notikumiem un informē par globālajām slēptajām spējām aizstāvēt nacionālās intereses, drošību un aizsargāt valsts ekonomisko labklājību. SIS sadarbojas ar Ārlietu, Sadraudzības un Attīstības biroju, un tāpēc to uzrauga ārlietu ministrs.

SIS darbinieki un aģenti iesaistās operācijās un misijās visā pasaulē. SIS regulāri sadarbojas un strādā ar MI5 un GCHQ saistībā ar iekšzemes un kiberizlūkošanu. Trīs galvenie SIS uzdevumi:

 Terorisma apkarošana — terorisma un ekstrēmisma novēršana Apvienotajā Karalistē, pret nacionālajām interesēm valstī vai ārzemēs un Apvienotās Karalistes sabiedroto atbalstīšana,
 Spiegošana — valsts drošības aizsardzība,
 Kiberdrošība — izmantojot kibertehnoloģijas un digitālās zināšanas, lai samazinātu draudus.
Ietekme un panākumi šajās situācijās palīdz novērst naidīgu ietekmi, uzturēt Apvienotās Karalistes aizsardzību modrībā, lai samazinātu smago un organizēto noziedzību, un atklāt starptautisko tiesību pārkāpumus.

 Vēsture un attīstība 

 Dienesta izveidošana 
Dienests atvasināts no Slependienesta biroja, ko izveidoja 1909. gada 1. oktobrī. Birojs bija kopīga Admiralitātes un Kara biroja iniciatīva, lai kontrolētu slepenās izlūkošanas operācijas Apvienotajā Karalistē un ārzemēs, īpaši koncentrējoties uz Vācijas ķeizariskās valdības darbībām. Biroju sadalīja jūras un armijas daļās, kas laika gaitā specializējās attiecīgi ārvalstu spiegošanā un iekšējās pretspiegošanas darbībās. Šī specializācija bija tāpēc, ka Admiralitāte vēlējās uzzināt Vācijas Imperiālās jūras kara flotes spēku un lielumu. Šī specializācija tika formalizēta pirms 1914. gada. Pirmā pasaules kara laikā 1916. gadā abās nodaļās veica administratīvas izmaiņas, tādējādi ārvalstu nodaļa kļuva par Militārās izlūkošanas direktorāta MI1(c) nodaļu.

Tās pirmais direktors bija kapteinis sers Mansfīlds Džordžs Smits-Kamings, kurš bieži izmantoja vienu vārdu Smits ikdienas saziņā. Viņš parasti parakstīja korespondenci ar sava uzvārda pirmo burtu C ar izmantojot rakstāmrīku ar zaļu tinti. Šis lietojums attīstījās kā koda nosaukums, un to ir ievērojuši visi nākamie SIS direktori, parakstot dokumentus, lai saglabātu anonimitāti.MI6 boss Sir John Scarlett still signs letters in green ink, Matthew Moore, The Daily Telegraph, 27 July 2009

 MI6 priekšnieki 
 1909—1923: sers Mensfīlds Smits-Kummings,
 1923—1939: admirālis sers Hjū Sinklērs,
 1939—1952: ģenerālmajors sers Stjuarts Menzijs,
 1953—1956: sers Džons Sinklērs,
 1956—1968: sers Ričards Vaits,
 1968—1973: sers Džons Renijs,
 1973—1978: sers Moriss Oldfīlds,
 1979—1982: sers Diks Frenks,
 1982—1985: sers Kolins,
 1985—1989: sers Kristofers Kērvens,
 1989—1994: sers Kolins Makkols,
 1994—1999: sers Deivids Speddings,
 1999—2004: sers Ričards Dārlovs,
 2004—2009: sers Džons Skārlets,
 2009—2014: sers Džons Soverss,
 2014—2020: sers Alekss Jadžers,
 2020—: sers Ričards Mūrs

 Atsauces 

 Ārējās saites 



  from the Foreign and Commonwealth Office's website
 BBC interview with MI6 spy. BBC's The One show presenter interviews MI6 spy

Kategorija:Lielbritānijas izlūkošanas dienesti